
ELŐTERJESZTÉS
Mórágy Község Képviselő - testületének 2024. december 4-i 
rendes /rendkívüli testületi ülésére

	Tárgy:
	Polgármester illetményének, költségtérítésének megállapítása

	Előterjesztő:
	Tenczlingerné Füle Mária jegyzői megbízott

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	71. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület! 
2024. november 28-án hirdették ki és november 29-én lépett hatályba a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvény.
A polgármester illetményét továbbra is a település lakosságszáma határozza meg, de a módosítások értelmében az alábbiak szerint.
Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4)  bekezdés b) pontja értelmében a polgármester illetménye a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset közzétett nemzetgazdasági átlagkereset 1,75- szerese az 501 fő és 1 500 fő közötti lakosságszámú település polgármestere esetében.
Az Mötv. 71. § (5) bekezdése értelmében a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

Az Mötv 146/M. §-a szerint: E törvénynek a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvénnyel megállapított 71. § (1)–(4a) bekezdésében foglaltakat 2024. október 1-jétől kell alkalmazni. A 71. § (4a) bekezdésében meghatározott polgármesterekre vonatkozóan a polgármesteri illetmény 2024. évi megállapítása a 2023. év január–december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a 2024-ben közzétett nemzetgazdasági átlagkereset alapulvételével történik
A KSH 2024. február 29-én a Magyar Közlöny mellékletében, a Hivatalos Értesítő 12. számában közzétette 2023. évi havi bruttó áltagkeresetet (a legalább öt főt foglalkoztató vállalkozások, valamennyi költségvetési intézmény és a foglalkoztatás szempontjából jelentős nonprofit szervezeteknél teljes munkaidőben alkalmazásban állókra vonatkozóan), mely 589 114,- Ft.
Glöckner Henrik polgármester 2024. október 1-től 2024. november 19-ig társadalmi megbízatásban látta el feladatait, 2024. november 20-tól főállásban tölti be e tisztséget. Ennek megfelelően a törvénymódosítást következtében a tiszteletdíja és illetménye, illetve költségtérítése az alábbiak szerint alakul:
2024. október 1-től 2024. november 19-ig a társadalmi megbízatású polgármester tiszteletdíja havi bruttó 515 500 Ft. 
Az Mötv. 71. § (6) bekezdés szerint a főállású polgármester, a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult. 

A társadalmi megbízatású polgármester költségtérítése, a fentiek alapján havi bruttó 515 500 Ft tiszteletdíjat figyelembe véve költségtérítése 77 325 Ft.

2024. november 20. napjától a főállású polgármester illetménye havi bruttó 1 030 950,- Ft.

A közszolgálati tisztviselőkről szóló 2011. évi CXCIX törvény (a továbbiakban: Kttv.) 131. § (1) bekezdése alapján az illetményt száz forintra kerekítve kell megállapítani. A kerekítés nem minősül munkáltatói intézkedésen alapuló, az általánostól eltérő illetmény-megállapításnak. A Kttv. 225/L. § (1) bekezdése alapján pedig a polgármesteri foglalkoztatási jogviszonyra megfelelően alkalmazni kell a 131. § (1) bekezdését.

A főállású polgármester illetménye száz forintra kerekítve bruttó 1 031 000,- Ft.

[bookmark: _Hlk178247169][bookmark: _GoBack]A főállású polgármester költségtérítése, a fentiek alapján havi bruttó 1 031 000,- Ft illetményt figyelembe véve, havi 154 650,- Ft.
Kérem a tisztelt Képviselő-testületet a határozati javaslatokban foglaltak elfogadására!

Határozati javaslat I.:

[bookmark: _Hlk184649581]Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (4)  bekezdés b) pontjában foglaltak alapján Glöckner Henrik polgármester úr tiszteletdíját/illetményét az alábbiak szerint állapítja meg:

a) tiszteletdíja 2024. október 1. napjától 2024. november 19. napjáig havi bruttó 515 500 Ft, azaz ötszáztizenötezer-ötszáz forint,
b) illetménye 2024. november 20. napjától havi bruttó 1 031 000 Ft, azaz egymillió-harmincegyezer forint

A Képviselő-testület a 96/2024. (XI. 20.) számú önkormányzati határozatot hatályon kívül helyezi és felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

Határozati javaslat II.:

[bookmark: _Hlk184649594]Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Glöckner Henrik polgármester úr költségtérítését az alábbiak szerint állapítja meg:

a) 2024. október 1. napjától 2024. november 19. napjáig a részére megállapított havi bruttó 515 500 Ft tiszteletdíj 15%-ában, havi 77 325 Ft, azaz hetvenhétezer-háromszázhuszonöt forint,
b) 2024. november 20. napjától a részére megállapított havi bruttó 1 031 000 Ft illetmény 15%-ában, havi 154 650 Ft, azaz százötvennégyezer-hatszázötven forint

A Képviselő-testület a 97/2024. (XI. 20.) számú önkormányzati határozatot hatályon kívül helyezi és felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

Mórágy, 2024. december 2.

								Tenczlingerné Füle Mária sk.
								      jegyzői megbízott

